Otázka: :Verejný obstarávateľ požaduje, aby uchádzač v ponuke predložil zoznam poskytnutých služieb organizovania podujatí rovnakého alebo podobného charakteru, ako je predmet zákazky s uvedením cien, lehôt dodania a odberateľov v súlade s § 34 ods.1 písm. a) zákona o verejnom obstarávaní za predchádzajúcich päť rokov od vyhlásenia verejného obstarávania, pričom verejný obstarávateľ požaduje preukázať poskytnutie aspoň 2 služieb organizácie podujatí s počtom účastníkov 300 a viac, podpísaný štatutárnym zástupcom uchádzača alebo osobou oprávnenou konať za uchádzača.  
  
Ako agentúra máme podpísané NDA s našimi klientami, kde sa zaväzujeme nešíriť dôverné informácie, pod ktoré spadajú aj Vaše požiadavky. Prosím vzhľadom k tomuto máme reálne problém splniť túto požiadavku.

Viete nám prosím poradiť ako máme s týmto pracovať? Je to za Vás KO kritérium?

**Odpoveď: V danom prípade ide o podmienku účasti a jednu zo základných požiadaviek pre overenie odbornej spôsobilosti uchádzača. V tomto zmysle požiadavka na preukázanie aspoň 2 referenčných dodávok predstavuje KO kritérium, nakoľko uchádzač, ktorý jej splnenie nepreukáže, bude vylúčený v súlade s § 40 ZVO. Rozsah požadovaných údajov (uvedenie cien, lehôt dodania a odberateľov)** **plne kopíruje znenie zákona a ich cieľom je ponúknuť verejnému obstarávateľovi podklad pre vytvorenie aspoň základného obrazu o predchádzajúcich skúsenostiach uchádzača. V tejto súvislosti je možné vo všeobecnosti odporučiť získať súhlas na poskytnutie informácií na účely verejného obstarávania a pokiaľ by napríklad spĺňali atribúty obchodného tajomstva, je možné označiť ich za dôverné. Dôvernosť informácii upravuje § 22 ZVO.**